11 Mida aga tunneb Jumal seni, nähes, mis maailmas ja ka sinu elus aset leiab? Piibel ütleb, et Jumal "armastab õiglust" (Laul 37:28). Järelikult läheb talle vägagi korda see, kas inimesed toimivad õigesti või ülekohtuselt. Jumal vihkab igasugust ülekohut. Piiblis on öeldud, et Jumala "süda valutas", kui kurjus täitis maad muistsel ajal (1. Moosese 6:5, 6). Jumal ei ole muutunud (Malakia 3:6). Tal on ka praegusel ajal valus näha kõiki neid kannatusi, mis üle maailma aset leiavad. Inimeste vaevad puudutavad teda väga. Piibel ütleb, et ta hoolib igaühest (1. Peetruse 5:7).